cyanic-selkie/wikianc huggingface dataset:
Εργασίες σε ύψος
Κατηγορίες εργασιών σε ύψος
Υπάρχουν δύο κατηγορίες εργαζομένων σε ύψος, οι απλοί εργαζόμενοι σε ύψος και οι εναερίτες.
Οι απλοί εργαζόμενοι σε ύψος χρησιμοποιούν μέσα συλλογικής αλλά και ατομικής προστασίας από πτώση, όμως η πρόσβαση και η θέση εργασίας τους επιτυγχάνεται με τη χρήση απλών μέσων όπως φορητές κλίμακες (σκάλες), ικριώματα (σκαλωσιές), εξέδρες εργασίας κλπ. Οι απλοί εργαζόμενοι σε ύψος δηλαδή, δεν αναρτώνται ποτέ από τη ζώνη τους, παρά μόνο σε περίπτωση πτώσης.
Η ελληνική νομοθεσία που αφορά την ασφάλεια των εργαζομένων σε ύψος είναι το Π.Δ. 155/2004, το Π.Δ. 395/1994 και το Π.Δ. 396/1994.
Παραπομπές
Κατηγορία:Ασφάλεια Κατηγορία:Εργασία
1634
Θάνατοι
Κατηγορία:Έτη
Αντίνοος Δελφών
Ο Αντίνοος είναι άγαλμα της ρωμαϊκής περιόδου του οποίο βρέθηκε στους Δελφούς, κοντά στον ναό του Απόλλωνα. Η κατασκευή του χρονολογείται γύρω στο 130 μ.Χ.
Ιστορικό υπόβαθρο
Ο Αντίνοος ήταν ένας νέος εξαιρετικής ομορφιάς καταγόμενος από την Βιθυνία, που υπήρξε σύντροφος του αυτοκράτορα Αδριανού. Πνίγηκε στα νερά του Νείλου, με την πεποίθηση ότι η θυσία του αυτή θα βοηθούσε στο να παραταθεί η ζωή του προστάτη του. Συντετριμμένος από το θάνατο του Αντίνοου, ο Αδριανός που ήταν ένθερμος οπαδός της κλασικής ελληνικής αρχαιότητας αλλά και ευεργέτης πολλών ελληνικών ιερών και πόλεων, μεταξύ αυτών και του ιερού των Δελφών, διέταξε να στηθούν αγάλματα του όμορφου μα άτυχου νέου, που τόσο είχε αγαπήσει, σε όλα τα ιερά και τις πόλεις, σε κάθε γωνιά της αυτοκρατορίας του. Διέταξε ακόμη την καθιέρωση διεξαγωγής αγώνων προς τιμήν του Αντίνοου που από τότε δοξάστηκε και λατρεύτηκε σαν θεός. Έτσι, το άγαλμα του Αντίνοου στήθηκε και στο ιερό των Δελφών, μετά τον θάνατό του, το 130 μ.Χ., αποτελώντας ένα από τα ωραιότερα και εντυπωσιακότερα λατρευτικά αγάλματα.
Το άγαλμα
Το 1894, κατά τη διάρκεια ανασκαφών στον αρχαιολογικό χώρο των Δελφών, το άγαλμα του Αντίνοου βρέθηκε όρθιο επάνω στο βάθρο του, δίπλα στον τοίχο ενός πλίνθινου δωματίου, κοντά στον ναό του Απόλλωνα. Από τα ρωμαϊκά νομίσματα που κόπηκαν προς τιμήν του Αντίνοου, προέρχεται η πληροφορία πως το άγαλμα συνοδευόταν από το προσωνύμιο «προπυλαίος», η οποία οδηγεί στο συμπέρασμα ότι αρχικά είχε τοποθετηθεί στην είσοδο του ιερού.
Αργότερα, αφού υπέστη φθορά και έσπασε στο σημείο του γόνατου, χρειάστηκε να μεταφερθεί πιο κοντά στον ναό του Απόλλωνα, σε ένα είδος παρεκκλησιού, όπου και βρέθηκε ύστερα από ανασκαφές, σε σχετικά καλή κατάσταση. Τα εξιδανικευμένα χαρακτηριστικά του καθώς και η έντονη στίλβωση της μαρμάρινης επιδερμίδας του με λάδι (η οποία το βοήθησε να διασωθεί λαμπερό και καλοδιατηρημένο), είναι ενδεικτικά της εποχής του Αδριανού.
Βιβλιογραφία
Κατηγορία:Αγάλματα Κατηγορία:Δελφοί Κατηγορία:Αρχαιολογικό Μουσείο Δελφών
Κλεοπάτρα Γ΄ της Αιγύπτου
Η Κλεοπάτρα Γ΄ (περ. 160 – 101 π.Χ.), ήταν Βασίλισσα της αρχαίας Αιγύπτου, μέλος της Δυναστείας των Πτολεμαίων, η οποία κυβέρνησε τη χώρα καθ’ όλη τη διάρκεια της ελληνιστικής περιόδου. Ήταν κόρη του φαραώ Πτολεμαίου Στ΄ του Φιλομήτορος και της Κλεοπάτρας Β΄. Νυμφεύθηκε τον θείο και δεύτερο σύζυγο της μητέρας της, Πτολεμαίο Η΄ Φύσκονα, ενώ μετά τον θάνατό του συμβασίλευσε με τους γιους τους Πτολεμαίο Θ΄ Λάθυρο και Πτολεμαίο Ι΄ Αλέξανδρο.
Παιδική Ηλικία
Η Κλεοπάτρα Γ΄ γεννήθηκε το 160 π.Χ. σαν καρπός του γάμου ανάμεσα στον φαραώ Πτολεμαίο Στ΄ τον Φιλομήτορα και την αδελφή του Κλεοπάτρα Β΄. Τέσσερα χρόνια πριν ο Πτολεμαίος Στ΄ είχε χάσει τον θρόνο του από τον αδελφό του Πτολεμαίο Η΄. Για μια περίοδο διέμεινε στη Ρώμη και κατόπιν στην Κύπρο, από όπου και οι Αλεξανδρινοί τον κάλεσαν να επιστρέψει το 163 π.Χ. Τα επόμενα χρόνια χαρακτηρίστηκαν από την προσπάθεια του αδελφού του να πάρει κάποια από τα εδάφη του Πτολεμαίου. Τελικά το 154 π.Χ. ο Πτολεμαίος Η΄ πραγματοποιεί μια αποτυχημένη προσπάθεια κατάληψης της Κύπρου, καθώς η βοήθεια που περίμενε από τους Ρωμαίους και τους συμμάχους της δεν έφτασε ποτέ. Ο Πτολεμαίος Στ΄ τον νίκησε, αλλά δεν τον τιμώρησε. Υπέγραψαν ειρήνη και ο Πτολεμαίος Η΄ αποσύρθηκε στην Κυρήνη όπου και ήταν βασιλιάς.
Λίγο μετά το 153 π.Χ. πέθανε ο μεγαλύτερος αδελφός της Κλεοπάτρας Γ΄ και διάδοχος του θρόνου, Πτολεμαίος Ευπάτωρ. Διάδοχος ανακηρύχθηκε ο νεογέννητος Πτολεμαίος Ζ΄. Ταραχές στη Συρία οδήγησαν τον πατέρα τους σε εκστρατεία, αποτέλεσμα της οποίας ήταν η είσοδός του στην Αντιόχεια. Σε μία νικηφόρα όμως για τους Αιγυπτίους μάχη το 145 π.Χ., ο φαραώ τραυματίστηκε θανάσιμα και ξεψύχησε λίγες ημέρες μετά.
Η Βασιλεία του Πτολεμαίου Η΄
Ο διάδοχος του θρόνου, Πτολεμαίος Ζ΄, ήταν ακόμη παιδί. Η Αλεξάνδρεια διαιρέθηκε καθώς η μια μερίδα ζητούσε στον θρόνο την Κλεοπάτρα Β΄ και τον γιο της, ενώ η άλλη τον αδελφό της, Πτολεμαίο Η΄. Είναι άγνωστο αν έγινε μάχη, αλλά ο Πτολεμαίος επικράτησε. Συμφωνήθηκε επίσης να παντρευτεί τη χήρα του αδελφού του, η οποία ίσως να έθεσε ως όρο την ασφάλεια του γιου της. Όπως και να έχει εκείνος θανάτωσε τον ανιψιό του.
Η Κλεοπάτρα Β΄ παρέμεινε σύζυγός του και του χάρισε μάλιστα ένα γιο, τον Πτολεμαίο Μεμφίτη. Ο Πτολεμαίος Η΄ όμως, χωρίς να πάρει διαζύγιο από την αδελφή του, νυμφεύθηκε και την κόρη της, την Κλεοπάτρα Γ΄ το 141 π.Χ. Στα επίσημα έγγραφα οι δύο γυναίκες εμφανίζονται ως «Κλεοπάτρα η Αδελφή» και «Κλεοπάτρα η Σύζυγος». Και οι τρεις αναγνωρίζονταν ως κυβερνήτες της Αιγύπτου και ίσως ήταν επικίνδυνο για τον Πτολεμαίο να αμφισβητήσει ανοιχτά τα δικαιώματα της αδελφής του. Οι σχέσεις τους όμως δεν ήταν καθόλου καλές.
Το 131 – 130 π.Χ. η επαναστατική διάθεση που υπήρχε στην Αλεξάνδρεια ξέσπασε και η ρήξη ανάμεσα στον βασιλιά και την αδελφή του ήταν οριστική. Ο όχλος προσπάθησε να βάλει φωτιά στο παλάτι, αναγκάζοντας τον Πτολεμαίο να το σκάσει με προορισμό την Κύπρο, παίρνοντας μαζί την Κλεοπάτρα Γ΄, τα παιδιά που είχαν στο μεταξύ αποκτήσει και τον γιο του από την Κλεοπάτρα Β΄, Πτολεμαίο Μεμφίτη. Η Κλεοπάτρα Β΄ έμεινε μοναδικός ηγεμόνας της χώρας για μια περίοδο.
Το 129 π.Χ. ο Πτολεμαίος ανέκτησε την Αλεξάνδρεια με στρατιωτικά μέσα, αν και οι εχθροπραξίες ανάμεσα στους δυο στρατούς συνεχίστηκαν και το επόμενο χρονικό διάστημα. Η συμφιλίωση των κυβερνώντων της Αιγύπτου περίπου το 124 π.Χ. δεν σήμανε την άμεση παύση πυρός, καθώς εχθροπραξίες και σύγχυση βασίλευαν ακόμη σε κάποιες περιοχές, μέχρι το 118 π.Χ., οπότε και ένα διάταγμα που δημοσιεύτηκε σε όλο το βασίλειο ξεκαθάρισε τα πράγματα. Μετά την επιστροφή της Κλεοπάτρας Β΄, πέρασαν λίγα ακόμη χρόνια μέχρι και τον θάνατο του Πτολεμαίου Η΄, στις 28 Ιουνίου 116 π.Χ. Η Κλεοπάτρα Β΄ δεν εμφανίζεται πια στις διάφορες ιστορικές πηγές οπότε πρέπει να πέθανε την περίοδο αυτή.
Η Διαδοχή του Πτολεμαίου
Όταν πέθανε ο Πτολεμαίος Η΄ ο Φύσκων, άφησε πίσω του δύο γιους, τον Πτολεμαίο και τον Πτολεμαίο Αλέξανδρο, καθώς και τρεις κόρες: την Τρύφαινα, βασίλισσα των Σελευκιδών στη Συρία, την Κλεοπάτρα Δ΄, που παντρεύτηκε τον μεγαλύτερο από τους δυο αδελφούς της και την Κλεοπάτρα Σελήνη Α΄. Σύμφωνα με τη διαθήκη του πατέρα τους, ο θρόνος της Αιγύπτου, έμενε στην Κλεοπάτρα Γ΄, με την προϋπόθεση να μοιραζόταν τη βασιλεία με έναν από τους γιους της, όποιον αυτή προτιμούσε. Η Κλεοπάτρα σκόπευε να επιλέξει για τους δικούς της λόγους τον νεότερο αδελφό, τον Αλέξανδρο, όμως οι αλεξανδρινοί τελικά έκριναν εκείνοι επιβάλλοντας τον Πτολεμαίο, που έμεινε στην ιστορία ως Πτολεμαίος Θ΄ Λάθυρος.
Ο νεαρός άντρας αρχικά δεν ήταν σε θέση να αντισταθεί στις επιταγές της μητέρας του. Δεν αντιστάθηκε καν όταν εκείνη απομάκρυνε από το πλάι του την Κλεοπάτρα Δ΄, την σύζυγο-αδελφή του, με την όποια ήταν πολύ δεμένος, και τον ανάγκασε να παντρευτεί την άλλη του αδελφή, την Κλεοπάτρα Σελήνη Α΄. Όσο για τον μικρότερο αδελφό του, τον Πτολεμαίο Αλέξανδρο, η μητέρα τους θεώρησε συνετό να τον απομακρύνει από την Αλεξάνδρεια. Έλαβε τον τίτλου του Στρατηγού της Κύπρου και διέμενε στο νησί. Η Κλεοπάτρα Δ΄ έφυγε από την Αλεξάνδρεια και έστρεψε τις βλέψεις της στη Συρία.
Ενδοοικογενειακές έριδες
Υπάρχουν ενδείξεις πως, καθώς περνούσε ο καιρός, ο Πτολεμαίος Θ΄ ο Λάθυρος, κατάφερε να κερδίσει έδαφος απέναντι στη μητέρα του. Ένας πάπυρος που χρονολογείται το 112 – 111 π.Χ. αναφέρει το όνομα της βασίλισσας Κλεοπάτρας Σελήνης και όχι της βασιλομήτορος. Κατά τον δέκατο χρόνο της βασιλείας του Πτολεμαίου Θ΄, η Κλεοπάτρα Γ΄ προσπάθησε να ξανακερδίσει τη δύναμή της οργανώνοντας πραξικόπημα. Κατηγόρησε τον βασιλιά για απόπειρα δολοφονίας της και υπήρξε τόσο πειστική για τους αλεξανδρινούς που ο Πτολεμαίος Θ΄ αναγκάστηκε να φύγει με πλοίο το 107 π.Χ. Η σύζυγος του Πτολεμαίου Θ΄, Κλεοπάτρα Σελήνη, μαζί με τα δύο τους παιδιά παρέμειναν πίσω, στα χέρια της Κλεοπάτρας. Η μητέρα του κάλεσε, τότε, τον αδελφό του από την Κύπρο για να αναλάβει τα σκήπτρα. Μητέρα και γιος αναγορεύτηκαν Θεοί Φιλομήτορες Σωτήρες. Ο Πτολεμαίος Ι΄ παντρεύτηκε την κόρη του έκπτωτου αδελφού του, Βερενίκη Γ΄.
Η Κλεοπάτρα δεν σκόπευε να αφήσει τον Πτολεμαίο Θ΄ να το σκάσει ζωντανός. Εκείνος όμως διέφυγε από την Κύπρο προσωρινά, και όταν αργότερα επέστρεψε εγκαταστάθηκε με ασφάλεια χωρίς να έχει η Κλεοπάτρα τη δύναμη να τον διώξει από μια περιοχή αιγυπτιακών συμφερόντων. Η σύγκρουσή ανάμεσά τους έλαβε χώρα στο ταραγμένο βασίλειο της Συρίας, που βρισκόταν υπό διάλυση εξαιτίας των υποψήφιων βασιλέων. Ο Πτολεμαίος Θ΄ εισέβαλε στην Παλαιστίνη με εφαλτήριο την Κύπρο, η Κλεοπάτρα Γ΄ από την Αίγυπτο, με τον Πτολεμαίο σύμμαχο του Αντίοχου Θ΄ Κυζικηνού και την Κλεοπάτρα σύμμαχο του Αντίοχου Η΄ Γρυπού και του βασιλέως της Ιουδαίας. Η Κλεοπάτρα Σελήνη δόθηκε από τη μητέρα της σύζυγος στον Αντίοχο Η΄ τον Γρυπό. Η σύγκρουση αυτή δεν είχε κανένα αποτέλεσμα για τους Πτολεμαίους: ο Πτολεμαίος Θ΄ επέστρεψε στην Κύπρο το 102 π.Χ. και η Κλεοπάτρα στην Αίγυπτο. Κέρδος είχαν οι Ιουδαίοι που κέρδισαν την ανεξαρτησία τους και πήραν τον έλεγχο μεγάλου μέρους της Παλαιστίνης.
Θάνατος
Η Κλεοπάτρα δεν έζησε πολύ καιρό μετά από τις άκαρπες προσπάθειές της στην Παλαιστίνη. Πέθανε το φθινόπωρο του 101 π.Χ., όντας περίπου 60 ετών. Οι ιστορικές μαρτυρίες (Junianus Justinus, Παυσανίας, Αθηναίος) θεωρούν πως ο Πτολεμαίος Ι΄ Αλέξανδρος θανάτωσε τη μητέρα του.
Εξωτερικοί σύνδεσμοι
Κατηγορία:Βασίλισσες και Πριγκίπισσες της Πτολεμαϊκής Αιγύπτου Κατηγορία:Ελληνίδες Βασίλισσες και Πριγκίπισσες Ελληνιστικής περιόδου Κατηγορία:Δυναστεία των Πτολεμαίων
Φούγκλοϊ
Το Φούγκλοϊ (φεροϊκά: Fugloy, δηλ. νησί των πουλιών) είναι το ενδέκατο μεγαλύτερο σε έκταση νησί των Φερόων Νήσων. Βρίσκεται στο Βόρειο Ατλαντικό ωκεανό και έχει έκταση 11 τ.χλμ.. Το Φούγκλοϊ έχει πληθυσμό 38 κατοίκους (εκτίμηση 1-2022). Στο νησί υπάρχουν δύο χωριά, το Kirkja στα νοτιοδυτικά με 28 κατοίκους και το Hattarvík στα νοτιοανατολικά με 10 κατοίκους (εκτίμηση 1-2022).
Οι ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των Φρατέρκουλα του Ατλαντικού (15.000 ζευγάρια), υδροβατών (25.000 ζευγάρια) και κέπφους (100 ζευγάρια).
Εξωτερικοί σύνδεσμοι
Φούγκλοϊ
Ηλιοθερμικά συστήματα
Τα ηλιοθερμικά συστήματα συλλέγουν ηλιακή ακτινοβολία και τη μετατρέπουν σε θερμική ενέργεια που μετέπειτα μπορεί να παραγάγει ηλεκτρισμό. Υπάρχουν διάφορα είδη ηλιοθερμικών συστημάτων και η διαφορά τους έγκειται στο βαθμό θερμότητας που μπορούν να παραγάγουν δηλαδή ως χαμηλής, μέσης ή υψηλής θερμοκρασίας συλλέκτες. Τα ηλιοθερμικά συστήματα υψηλής θερμοκρασίας που χρησιμοποιούνται για την παραγωγή ηλεκτρισμού, είναι πιο αποδοτικά από τα φωτοβολταϊκά.
Η χαμηλής και μέσης θερμοκρασίας συλλέκτες είναι επίπεδες πλάκες που παγιδεύουν την ηλιακή ενέργεια χρησιμοποιώντας το φαινόμενο του θερμοκηπίου για να ζεστάνουν νερό μέσα στο πλαίσιο. Αυτά τα συστήματα δεν παράγουν ηλεκτρισμό αλλά ζεστό νερό για οικιακή ή βιομηχανική χρήση. .
Αξίωμα
To αξίωμα ή αρχή στη λογική, είναι μια πρόταση η οποία δεν αποδεικνύεται, αλλά θεωρείται είτε προφανής, ή αποτέλεσμα κάποιας απόφασης. Έτσι, αξίωμα είναι μια λογική πρόταση, της οποίας η αλήθεια θεωρείται δεδομένη και χρησιμεύει ως αρχικό σημείο για την αναγωγή και το συμπέρασμα άλλων αληθών προτάσεων, ανάλογα με τη θεωρία που εφαρμόζεται.
Ηλιοθερμικά συστήματα
Οι συλλέκτες με σωλήνες κενού (vacuum tubes) παγιδεύουν την ηλιακή ενέργεια στο εσωτερικό του γυαλοσωλήνα κενού (το κενό αέρος έχει τον μικρότερο συντελεστή θερμικής απώλειας), με αποτέλεσμα να έχουμε χαμηλές ως μηδαμινές θερμικές απώλειες στο περιβάλλον. Πετυχαίνοντας έτσι υψηλότερες θερμοκρασίες από τους συμβατικούς συλλέκτες σε συνθήκες κρύου καιρού αλλά η απόδοση τους είναι πιο μικρή σε συνθήκες πλήρους ηλιοφάνειας. Επιπρόσθετα οι συλλέκτες με σωλήνες κενού, έχουν ωφέλιμη ζωή πάνω από 25 χρόνια, σε αντίθεση με τους συμβατικούς συλλέκτες που η απόδοση τους μειώνετε σταδιακά με την πάροδο του χρόνου. Παγκόσμιες έρευνες έχουν αποδείξει ότι η απόδοση τους σε σχέση με τους επίπεδους συλλέκτες είναι 30-40% μεγαλύτερη. Επίσης μετά από 10-15 χρόνια το μέγιστο που μπορούν να χάσουν σε απόδοση είναι 40% που σημαίνει ότι μετά από 15 χρόνια θα έχουν περίπου την ίδια απόδοση με τους επίπεδους συλλέκτες.
Αντίθετα, οι υψηλής θερμοκρασίας συλλέκτες συγκεντρώνουν την ηλιακή ενέργεια με κάτοπτρα ή φακούς σε ένα ντεπόζιτο νερού μετατρέποντας το σε ατμό, ο οποίος στη συνέχεια κινεί ατμογεννήτρια παράγοντας ηλεκτρική ενέργεια. Για να λειτουργήσουν αποδοτικά, τα ηλιοθερμικά συστήματα χρειάζονται άμεση πρόσπτωση της ηλιακής ακτινοβολίας στους συλλέκτες ή τα κάτοπτρα. Εάν δεν υπάρχει ηλιοφάνεια η απόδοση τους μειώνεται αισθητά.
Αξίωμα
Τα λογικά αξιώματα είναι συνήθως προτάσεις που γίνονται αποδεκτές ως καθολικά αληθείς (π.χ. το Α και Β συνεπάγεται το Α). Τα μη-λογικά αξιώματα (π.χ. a + b = b + a) ορίζουν ιδιότητες για την περιοχή κάποιας συγκεκριμένης μαθηματικής θεωρίας (όπως η Αριθμητική). Όταν χρησιμοποιείται με αυτή την έννοια, η λέξεις «αξίωμα», «αρχή» και «υπόθεση» σημαίνουν το ίδιο. Γενικά, ένα μη-λογικό αξίωμα δεν είναι μια προφανής αλήθεια, αλλά μάλλον μια τυπική λογική έκφραση που χρησιμοποιείται σε επαγωγικούς συλλογισμούς για την ανάπτυξη μιας μαθηματικής θεωρίας. Η διαδικασία του να δειχθεί ότι όλες οι προτάσεις μιας θεωρίας ή ενός συστήματος μπορούν να παραχθούν από ένα μικρό αριθμό από προτάσεις (τα αξιώματα) λέγεται αξιωματικοποίηση της θεωρίας. Συνήθως υπάρχουν πολλοί τρόποι να αξιωματικοποιηθεί μια μαθηματική περιοχή.
Το σύνολο αυτό υπόκειται σε δύο περιορισμούς: α) τα αξιώματα να είναι συμβιβαστά, και β) ανεξάρτητα το ένα από το άλλο. Ακόμη θα πρέπει το πλήθος των αξιωμάτων να είναι όσο το δυνατό λιγότερο.
Ηλιοθερμικά συστήματα
Τα ηλιοθερμικά συστήματα χρησιμοποιούνται σε κεντρικές μονάδες παραγωγής ενέργειας, αλλά και σε νοικοκυριά για την κάλυψη των καθημερινών αναγκών (ζεστό νερό, θέρμανση). Η απόδοση τους είναι ανάλογη με την ολική ηλιακή ακτινοβολία που προσπίπτει στην οριζόντια επιφάνεια του συλλέκτη. Στον Ελλαδικό χώρο η μεσαία ετήσια ηλιακή ακτινοβολία κυμαίνεται από 1450 στα βόρεια έως 1950 κιλοβατώρες ανά τετραγωνικό μέτρο, στην Κρήτη και την Κύπρο. Η ολική ηλιακή ακτινοβολία μπορεί να μετρηθεί με όργανα όπως το πυρανόμετρο.
Αξίωμα
Εκτός της λογικής και των μαθηματικών, ο όρος «αξίωμα» μπορεί να αναφέρεται αόριστα σε οποιαδήποτε τεκμηριωμένη αρχή.
Ηλιοθερμικά συστήματα
Οικιακή Χρήση
Ο τρόπος λειτουργίας και η αρχιτεκτονική των οικιακών ηλιοθερμικών συστημάτων είναι αρκετά απλός. Αποτελούνται από έναν ηλιακό συλλέκτη, ένα ταμιευτήρα και ένα σύστημα σύνδεσης με το κεντρικό δίκτυο. Ο ηλιακός συλλέκτης απαρτίζεται από μία απορροφητική πλάκα, η οποία περιέχει αγωγούς από τους οποίους διέρχεται το προς θέρμανση ρευστό. Η απορροφητική πλάκα περιέχεται σε ένα αεροστεγές και αδιάβροχο πλαίσιο, το οποίο είναι καλυμμένο από την πλευρά του ηλίου με γυαλί η διαφανές ανθεκτικό πλαστικό και από την άλλη με θερμομονωτικό υλικό. Η απορροφητική πλάκα για να απορροφά το μέγιστο της προσπίπτουσας ηλιακής ακτινοβολίας είναι μαύρη και ματ και τα υλικά που χρησιμοποιούνται για την κατασκευή της προκύπτουν από ποικίλες τεχνικές (ηλεκτροχημικές κ.ά.), προκειμένου να αυξηθεί η απορροφητικότητα της πλάκας. Οι ηλιακοί συλλέκτες διακρίνονται σε επίπεδους συλλέκτες και σε συλλέκτες κενού.
Ο ταμιευτήρας κατασκευάζεται με τον ίδιο τρόπο που κατασκευάζονται οι συμβατικοί θερμοσίφωνες. Δηλαδή αποτελείται από έναν μεταλλικό κύλινδρο, ο οποίος περιέχει θερμομονωτική επένδυση, για τη διατήρηση της θερμοκρασίας του ρευστού.
Βιομηχανική Χρήση
Τα ηλιοθερμικά συστήματα που προορίζονται για κεντρικές μονάδες παραγωγής ενέργειας έχουν διαφορετική αρχιτεκτονική και κατασκευή. Αυτές οι μονάδες χρησιμοποιούνται για τη θέρμανση χώρων, αφαλάτωση, παραγωγή ζεστού νερού για τη βιομηχανία, την τηλεθέρμανση οικισμών, τον ηλιακό κλιματισμό και κυρίως για την ηλιοθερμική παραγωγή ηλεκτρισμού. Αξιοποιούνται σε ξενοδοχεία, νοσοκομεία, σχολεία, αθλητικά κέντρα, συγκροτήματα κατοικιών, μονάδες παραγωγής ηλεκτρικής ενέργειας αλλά όχι για οικιακή χρήση, καθώς οι απαιτήσεις σε χώρο και εξοπλισμό είναι πολύ μεγάλες. Για τη λειτουργία τους αξιοποιούν ένα σύστημα κεντρικού ελέγχου θερμικούς ηλιακούς συλλέκτες (ίδιους στη φιλοσοφία με τα οικιακά συστήματα, αλλά μεγαλύτερης έκτασης), ταμιευτήρες, καθώς και κυκλοφορητές του ρευστού.
Επίσης, επειδή λειτουργούν σε μεγαλύτερες θερμοκρασίες από τα φωτοβολταϊκά, μπορούν να αποθηκεύσουν ενέργεια με μορφή θερμότητας για την αδιάλειπτη παροχή ενέργειας. Αυτό μπορεί να γίνει με τη χρήση αλάτων που λιώνουν όταν υπάρχει πλεόνασμα ενέργειας και αποδίδουν τη θερμική τους ενέργεια όταν υπάρχει ανάγκη.
Συλλέκτες υψηλής θερμοκρασίας
Εάν η ηλιακή ακτινοβολία είναι η πηγή ενέργειας και το νερό στο ντεπόζιτο είναι το μέσο για την παραγωγή ηλεκτρισμού, τότε η απόδοση των θερμικών μηχανών αυξάνεται αναλόγως με τη θερμοκρασία της πηγής, δηλαδή τη θερμοκρασία της ηλιακής ακτινοβολίας και τη θερμοκρασία του μέσου (δηλαδή του ατμού). Ο ατμός διοχετεύεται με μεγάλη πίεση (ανάλογη της θερμοκρασίας του ατμού) στα μηχανικά μέρη της μηχανής που περιστρέφονται δημιουργώντας ηλεκτρισμό.
Ανάλογα με τις θερμοκρασίες του μέσου και της πηγής, διαφορετικές τεχνολογίες μετατροπής θερμότητας σε ηλεκτρισμό αποδίδουν διαφορετικά. Σε θερμοκρασίες μέχρι και 600°C, οι ατμοστρόβιλοι ή ατμολέβητες, σαν τυποποιημένη τεχνολογία, έχουν απόδοση έως και 41%. Όταν η θερμοκρασία του ατμού είναι πέραν των 600°C, οι αεριοστρόβιλοι είναι πιο αποδοτικοί.
Η μετατροπή μηχανικού έργου σε ηλεκτρισμό γίνεται δύσκολη σε πολύ υψηλότερες θερμοκρασίες γιατί χρειάζονται διάφορα εξειδικευμένα υλικά και τεχνικές. Μια πρόταση για τις πολύ υψηλές θερμοκρασίες είναι η χρήση αλάτων φθορίου σε υγρή μορφή ως μέσου λειτουργίας μεταξύ 700°C έως 800°C. Σε αυτές τις θερμοκρασίες γίνεται επιτακτική η χρήση στροβίλων πολλαπλών επιπέδων έτσι ώστε να επιτευχθεί απόδοση 50% ή και περισσότερο. Οι υψηλότερες θερμοκρασίες κάνουν την αποθήκευση θερμότητας πιο αποτελεσματική, αφού αποθηκεύονται περισσότερες βατ-ώρες ανά μονάδα υγρού.
Ένας ηλεκτροπαραγωγός σταθμός που παράγει ηλεκτρισμό με ηλιοθερμικά συστήματα, παράγει πρωτίστως θερμότητα, την οποία μετατρέπει σε ηλεκτρισμό. Έτσι είναι πολύ σημαντικό να μπορεί να αποθηκεύσει τη θερμότητα πριν από τη μετατροπή της σε ηλεκτρική ενέργεια. Με τη σημερινή τεχνολογία, η αποθήκευση της θερμότητας είναι πολύ φθηνότερη και πιο αποτελεσματική από την αποθήκευση της ηλεκτρικής ενέργειας. Αποθηκεύοντας τη θερμότητα, ένας ηλιοθερμικός ηλεκτροπαραγωγός σταθμός μπορεί να παράγει ηλεκτρική ενέργεια ημέρα και νύχτα. Εάν η τοποθεσία του ηλιοθερμικού σταθμού έχει προβλέψιμη ηλιακή ακτινοβολία, τότε ο σταθμός γίνεται μια αξιόπιστη μονάδα παραγωγής ενέργειας. Η αξιοπιστία μπορεί να βελτιωθεί περαιτέρω με την εγκατάσταση ενός εφεδρικού συστήματος που θα χρησιμοποιεί ενέργεια από ορυκτά καύσιμα εάν δεν υπάρχει ηλιοφάνεια.
Πηγές
Κατηγορία:Ενεργειακή τεχνολογία Κατηγορία:Μετατροπή ενέργειας
Έγκωμη Λευκωσίας
Η Έγκωμη είναι δήμος της επαρχίας Λευκωσίας στην Κύπρο. Αποτελεί ένα από τους δώδεκα δήμους της επαρχίας Λευκωσίας. Μετά την τουρκική εισβολή του 1974, ένα μέρος της διοικητικής έκτασης του Δήμου Έγκωμης βρίσκεται εντός της Νεκρής Ζώνης.
Τοποθεσία
Η Έγκωμη βρίσκεται σε απόσταση 3 χιλιομέτρων νοτιοδυτικά της Λευκωσίας. Στα βόρεια συνορεύει με τον Άγιο Δομέτιο, στα ανατολικά με τον Δήμο Λευκωσίας, στα νότια με τον Στρόβολο, στα νοτιοδυτικά με τη Λακατάμια, στα δυτικά με το Παλαιομέτοχο και την Κοκκινοτριμιθιά και στα βορειοδυτικά με τον Γερόλακκο.
Ονομασία
Η ονομασία Έγκωμη προέρχεται από τις λέξεις Νέα Κώμη (νέα πόλη). Αρχικά ονομαζόταν Νέγκωμη και τελικά η ονομασία έγινε Έγκωμη.
Ιστορία
Μετά το 1567 οι Βενετοί κατακτητές της Κύπρου κατεδάφισαν τα λουζινιακά τείχη ώστε να κτίσουν τα σημερινά βενετικά τείχη της Λευκωσίας, τα οποία είχαν μικρότερη περίμετρο, για αύξηση της αμυντικής δυνατότητας. Μαζί με τα λουζινιακά τείχη κατεδαφίστηκαν σπίτια, εκκλησίες και μοναστήρια. Οι άστεγοι κάτοικοι των οικισμών που κατεδαφίστηκαν μετακινήθηκαν νοτιοδυτικά της Λευκωσίας ιδρύοντας την Έγκωμη.
Δημαρχείο
Το 1986 πραγματοποιήθηκε δημοψήφισμα στην κοινότητα μέσα από το οποίο οι κάτοικοι υπερψήφισαν την μετεξέλιξη της κοινότητας τους σε δήμο.
Πληθυσμός
Ο πληθυσμός της Έγκωμης αυξανόταν συνεχώς. Στις αρχές της Αγγλοκρατίας ο πληθυσμός αυξανόταν με σταθερό ρυθμό. Ωστόσο, την περίοδο 1931-1946 λόγω αστικοποίησης του πληθυσμού της υπαίθρου, ο πληθυσμός της Έγκωμης διπλασιάστηκε.
Ακολούθησε η λειτουργία του Διεθνούς Αερολιμένα Λευκωσίας, που ήταν το μοναδικό πολιτικό αεροδρόμιο της Κύπρου, στον γειτονικό Γερόλακκο, γεγονός που οδήγησε σε περαιτέρω ανάπτυξη της Έγκωμης, αφού η κύρια οδική αρτηρία που οδηγούσε από τη Λευκωσία στο αεροδρόμιο διερχόταν μέσω των εδαφών της.
Μετά την τουρκική εισβολή του 1974, στην Έγκωμη εγκαταστάθηκε μεγάλος αριθμός Ελληνοκυπρίων προσφύγων από το βόρειο τμήμα της Κύπρου.
Ο πίνακας που ακολουθεί παρουσιάζει τον πληθυσμό της Έγκωμης όπως καταγράφηκε στις απογραφές πληθυσμού που έγιναν στην Κύπρο.
Αδελφοποιήσεις
Ο Δήμος Έγκωμης είναι αδελφοποιημένος με:
Αθλητικά σωματεία και αθλητικές εγκαταστάσεις
Το κυριότερο αθλητικό σωματείο με έδρα την Έγκωμη είναι η ΕΘΑ Έγκωμης, η οποία έχει κατακτήσει τίτλους πρωταθλήματος και κυπέλλου στην καλαθοσφαίριση.
Στην έκταση του Δήμου Έγκωμης βρίσκονται το Μακάρειο Στάδιο, το Κλειστό Γυμναστήριο Ελευθερία και το Λευκόθεο Κλειστό Γυμναστήριο.
Εξωτερικοί σύνδεσμοι
Κατηγορία:Δήμοι της Επαρχίας Λευκωσίας Κατηγορία:Επαρχία Λευκωσίας
Σβιατοσλάβ Γ΄ του Βλαντίμιρ
Ο Σβιατοσλάβ Γ΄ Βσεβολοντόβιτς, ρωσ. Святослав III Всеволодович (27 Μαρτίου 1196 - 3 Φεβρουαρίου 1252) από τον Οίκο των Ρουρικιδών ήταν πρίγκιπας τού Νόβγκοροντ (1200-05, 07-10) και μεγάλος πρίγκιπας τού Βλαντίμιρ-Σούζνταλ (1246-48).
Βιογραφία
Ήταν ο έκτος γιος τού Βσέβολοντ Γ΄ τού πολύτεκνου (bolshojé gnezdó) και της Μαρίας Σβαρνόβνας, με καταγωγή μάλλον από τη Γεωργία. Είχε άλλα 13 αδέλφια.
Όταν μοιράστηκαν οι γαίες του πατέρα του, έλαβε την πόλη Γιουρίεβ-Πόλσκι. Το 1220 ο Σβιατοσλάβ λεηλάτησε το Ασλί των Βουλγάρων τού Βόλγα. Αυτός παρήγγειλε το κτίσιμο το 1230-34 τού καθεδρικού ναού τού Αγ. Γεωργίου, σημαντικότερου μνημείου της πόλης.
Το 1246 έγινε πρίγκιπας στο Βλαντίμιρ, όπου η διακυβέρνησή του ήταν σύντομη και ομαλή. Το 1248 ο ανιψιός του Μιχαήλ ο γενναίος (Хоробрит) πρίγκιπας της Μόσχας, εγκαταλείποντας το για αιώνες ισχύον Σύστημα διαδοχής των Ρως, κατέλαβε το Βλαντίμιρ και εκτόπισε τον Σβιατοσλάβ στο Γιουρίεβ-Πόλσκι. Δύο έτη μετά ο Σβιατοσλάβ και ο γιος του επισκέφθηκαν τη Χρυσή Ορδή, παρακαλώντας τον χάνο της να τον αποκαταστήσει στον θρόνο. Απεβίωσε το 1252 και τάφηκε στο Γιουρίεβ-Πόλσκι.
Πηγές
Κατηγορία:Ρουρικίδες
Εϊλάτ
thumb|250px|Η παραλία του Εϊλάτ Το  Εϊλάτ (Eilat) είναι η μοναδική πόλη του Ισραήλ στην Ερυθρά Θάλασσα στο νότο της ερήμου Νεγκέβ. Η πόλη είναι δίπλα στο αιγυπτιακό χωριό της Τάμπα προς τα νότια, το ιορδανικό λιμάνι της Άκαμπα προς τα ανατολικά. Μέχρι τα τέλη Ιουνίου 2010 το Εϊλάτ είχε 47.600 κατοίκους.
Γεωγραφία
Η γεωλογία και το τοπίο ποικίλλουν: μαγματογενή και μεταμορφωσιγενή πετρώματα, ψαμμίτης και ασβεστόλιθος· βουνά έως 892 μέτρα πάνω από την επιφάνεια της θάλασσας· ευρείες κοιλάδες όπως η Αραβά, και η ακτή στον κόλπο της Άκαμπα. Με μέση ετήσια βροχόπτωση 28 χιλιοστών και καλοκαιρινές θερμοκρασίες 40 °C και υψηλότερες, οι υδάτινοι πόροι και η βλάστηση είναι περιορισμένες. «Τα κύρια στοιχεία που επηρέασαν την ιστορία της περιοχής ήταν οι πόροι χαλκού και άλλα ορυκτά, οι αρχαίοι διεθνείς δρόμοι που διέσχιζαν την περιοχή και η γεωπολιτική και στρατηγική της θέση. Αυτά οδήγησαν σε μια οικιστική πυκνότητα που αψηφά τις περιβαλλοντικές συνθήκες.»
Μπερέν Σαάτ
Η Μπερέν Σαάτ (τούρκικα: Beren Saat, 26 Φεβρουαρίου 1984) είναι Τουρκάλα ηθοποιός. Όσο σπούδαζε ακόμη στη σχολή Οικονομικών και Διοικητικών Επιστημών του Πανεπιστημίου του Μπεσκέντ, έλαβε μέρος στο διαγωνισμό ταλέντων «Türkiye'nin Yıldızları» κι έτσι την ανακάλυψε η σκηνοθέτης Τόμρις Γκιριτλίογλου, η οποία την βοήθησε να ξεκινήσει την υποκριτική της καριέρα. Έκανε το τηλεοπτικό της ντεμπούτο μέσα από τη σειρά «Aşkımızda Ölüm Var» (2004) ενώ τη σεζόν 2005-06 είχε πρωταγωνιστικό ρόλο στη σειρά «Aşka Sürgün». Έγινε ευρύτερα γνωστή μέσα από τις σειρές «Aşk-i Memnu» (2008-2010) ως Μπιχτέρ Γιορέογλου και «Fatmagul Un Sucu Ne?» (2010-2012) ως Φατμαγκιούλ. Από το 2019 πρωταγωνιστεί στη σειρά του τουρκικού Netflix, «The Gift», υποδυόμενη μια ζωγράφο, την Ατιγιέ.
Εϊλάτ
Ιστορία
Αρχαιολογικές ανασκαφές αποκάλυψαν εντυπωσιακούς προϊστορικούς τάφους που χρονολογούνται στην 7η χιλιετία π.Χ. Στην αρχαιότητα βρισκόταν στα σύνορα των Κρατών Εδώμ και Μαδιάμ. Το Εϊλάτ αναφέρεται και στην Παλαιά Διαθήκη. Το μέρος κατοικήθηκε ήδη από την ρωμαϊκή εποχή και αποτελούσε σημαντικό λιμάνι, ενώ η σημερινή πόλη ιδρύθηκε το 1952.
Μπερέν Σαάτ
Υπήρξε η πιο ακριβοπληρωμένη ηθοποιός της Τουρκίας από το 2008 μέχρι το 2014.
Εϊλάτ
Ιστορία
Πέρα από το εντυπωσιακό τοπίο της ερήμου το γνωστότερο αξιοθέατο είναι το Delphinarium.
Μπερέν Σαάτ
Νεανική ηλικία
Γεννήθηκε στις 26 Φεβρουαρίου 1984 στην Άγκυρα όπου και μεγάλωσε. Οι γονείς της Χουσεϊν-Αβνί Σαάτ και Αϊλά Σαάτ Ντικμέν, είναι απόφοιτοι αθλητικής ακαδημίας και έχει έναν μεγαλύτερο αδερφό, τον Τζεμ. Αποφοίτησε από το ιδιωτικό TED Ankara College και έπειτα παρακολούθησε για μικρό χρονικό διάστημα τη σχολή Οικονομικών και Διοικητικών Επιστημών του Πανεπιστημίου του Μπεσκέντ, την οποία εγκατέλειψε για να ασχοληθεί με την υποκριτική. Με την υποστήριξη κάποιων φίλων της από το κολλέγιο, δήλωσε συμμετοχή στο διαγωνισμό ταλέντων «Türkiye'nin Yıldızları» όπου και κέρδισε την πρώτη θέση. Εκεί την ανακάλυψε η σκηνοθέτης Τόμρις Γκιριτλίογλου, η οποία την βοήθησε να ξεκινήσει την υποκριτική της καριέρα.
Εϊλάτ
Εξωτερικοί σύνδεσμοι
Κατηγορία:Πόλεις του Ισραήλ
Μπερέν Σαάτ
Καριέρα
Έκανε το ντεμπούτο της, το 2004, μέσα από τη σειρά «Aşkımızda Ölüm Var» με το ρόλο της Νερμίν. Τη σεζόν 2005-2006 είχε πρωταγωνιστικό ρόλο στη σειρά «Aşka Sürgün», η οποία ήταν παραγωγή της Τόμρις Γκιρτλίογλου. Από το 2006 μέχρι το 2008 ήταν πρωταγωνίστρια της δημοφιλούς ιστορικής σειράς «Hatirla Sevgili», η οποία αργότερα προβλήθηκε σε αρκετές γειτονικές χώρες της Τουρκίας, μεταξύ των οποίων και η Ελλάδα.
Το 2008, ξεκίνησε να πρωταγωνιστεί ως Μπιχτέρ Γιορέογλου-Ζιγιαγκίλ στη δραματική ρομαντική σειρά «Aşk-i Memnu» μαζί με τον Κιβάντς Τατλιτούγ. Η σειρά σημείωσε τεράστια επιτυχία στην Τουρκία ενώ το τελευταίο επεισόδιο, στις 24 Ιουνίου 2010, έσπασε ρεκόρ ακροαματικότητας. Μάλιστα, προβλήθηκε ακόμη σε πολλές χώρες παγκοσμίως, κάνοντας την Σαάτ ευρύτερα γνωστή και ακριβοπληρωμένη ως ηθοποιό. Ενδιάμεσα, έπαιξε σε τρεις κινηματογραφικές ταινίες: τις «Güz Sancısı» και «Gecenin Kanatlari» το 2009 και την κινουμένων σχεδίων «Oyuncak Hikâyesi 3» (2010), την τουρκική εκδοχή του «Toy Story», όπου δάνεισε τη φωνή της. Μετά το τέλος της σειράς «Aşk-i Memnu» πρωταγωνίστησε στις διαφημίσεις των εταιριών «Patos Chips» και «Rexona».
Από το 2010 μέχρι το 2012 πρωταγωνίστησε ως Φατμαγκιούλ Κετεντσί-Ιλγκάζ στη σειρά «Fatmagul Un Sucu Ne?» μαζί με τον Ενγκίν Ακγιουρέκ και βραβεύτηκε για την ερμηνεία της, σε τουρκικά βραβεία. Η σειρά σημείωσε επίσης τεράστια επιτυχία εντός και εκτός Τουρκίας. Το 2012, συμμετείχε στις ταινίες «Brave» και «Gergedan Mevsimi» ενώ το 2013, πρωταγωνίστησε στη ταινία «Benim Dünyam». Τη σεζόν 2013-2014 πρωταγωνίστησε με το διπλό ρόλο των Γιαγμούρ Οζντέν / Ντερίν Τσελίκ στη σειρά «Intikam», που αποτελεί μεταφορά της αμερικάνικης σειράς «Revenge» και συνεργάστηκε με την εταιρία περιποίησης δέρματος «Duru». Το 2015 δάνεισε τη φωνή της στη ταινία κινουμένων σχεδίων «Minyonlar» ενώ τη σεζόν 2015-16 πρωταγωνίστησε στη σειρά εποχής «Muhteşem Yüzyıl Kösem» ως Σουλτάνα Κιοσέμ και παράλληλα έγινε το πρόσωπο της εταιρίας «Arcelik» για τις διαφημίσεις της.
Προσωπική ζωή
Τον Φεβρουάριο του 2012 ξεκίνησε τη σχέση της με τον τραγουδιστή Κενάν Ντογουλού και στις 29 Ιουλίου 2014 παντρεύτηκαν στο Λος Άντζελες.
Εξωτερικοί σύνδεσμοι
Beren Saat at the Internet Movie Database
Κατηγορία:Τουρκάλες ηθοποιοί
Ομοσπονδία Καλαθοσφαίρισης ΗΠΑ
Η Ομοσπονδία Καλαθοσφαίρισης ΗΠΑ (αγγλικά; USA Basketball, USAB) είναι μη κυβερνητική οργάνωση υπεύθυνη για το άθλημα της καλαθοσφαίρισης στις Ηνωμένες Πολιτείες. Η οργάνωση εκπροσωπεί τις Ηνωμένες Πολιτείες στη Διεθνή Ομοσπονδία Καλαθοσφαίρισης (FIBA) ​​και εθνικών ομάδων καλαθοσφαίρισης ανδρών και γυναικών στην Ολυμπιακή Επιτροπή Ηνωμένων Πολιτειών.
Η οργάνωση ιδρύθηκε το 1974 ως «Ερασιτεχνική Ένωση Καλαθοσφαίρισης των Ηνωμένων Πολιτειών Αμερικής» (ABAUSA). Μετονομάστηκε σε «Ομοσπονδία Καλαθοσφαίρισης ΗΠΑ» (USAB) στις 12 Οκτωβρίου του 1989, έπειτα από την τροποποίηση των κανόνων της FIBA ώστε να επιτρέπει στους επαγγελματίες καλαθοσφαιριστές να αγωνίζονται σε διεθνείς διοεργανώσεις. Η USAB είναι υπεύθυνη για την επιλογή και την οργάνωση των αντιπροσωπευτικών συγκροτημάτων ανδρών, γυναικών και νέων, με σκοπο τη συμμετοχή σε διεθνείς διοργανώσεις, συμπεριλαμβανομένου του Παγκοσμίου Κυπέλλου ανδρών και γυναικών, των Ολυμπιακών Αγώνων, όπως και την προώθηση του αθλήματος στη χώρα.
Εξωτερικοί σύνδεσμοι
Κατηγορία:Καλαθοσφαίριση στις Ηνωμένες Πολιτείες Αμερικής
Φαλγκούνι (όνομα)
Το Φαλγκούνι (που σημαίνει "του Φαλγκούν") είναι Βεγγαλικό όνομα που μπορεί να αναφέρεται:
Intranet
Με τον όρο intranet (στα ελληνικά αποδίδεται και με τον όρο "ενδοδίκτυο") νοείται ένα ιδιωτικό δίκτυο ηλεκτρονικών υπολογιστών που χρησιμοποιεί τις τεχνολογίες του Διαδικτύου, όπως τα πρωτόκολλα επικοινωνίας της σουίτας TCP/IP, το σύστημα μεταφοράς αρχείων FTP και τις τεχνολογίες του Παγκόσμιου Ιστού. Πολλές φορές, ο ίδιος όρος χρησιμοποιείται μόνο για το πιο εμφανές μέρος ενός intranet, δηλαδή για όσες ιστοσελίδες και διαδικτυακές εφαρμογές ενός οργανισμού είναι προσβάσιμες μόνο από τα μέλη του.
Με απλά λόγια, ένα intranet μπορεί να περιγραφεί ως μια μικρή, ιδιωτική έκδοση του Διαδικτύου που χρησιμοποιείται αποκλειστικά από ένα και μόνο οργανισμό.
Χρήσεις
Οι βασικές χρήσεις των intranets είναι οι ίδιες με αυτές οποιουδήποτε δικτύου ηλεκτρονικών υπολογιστών, όπως η μεταφορά αρχείων, το ηλεκτρονικό ταχυδρομείο, η κοινοχρησία καταλόγων (address books), ημερολογίων, κτλ. Τα τελευταία χρόνια, τα intranets χρησιμοποιούνται όλο και περισσότερο και ως πλατφόρμες διαδικτυακών εφαρμογών.
Πλεονεκτήματα
Σήμερα, οι τεχνολογίες του Διαδικτύου είναι οι πιο διαδεδομένες και υποστηρίζονται από όλα σχεδόν τα λειτουργικά συστήματα και πλατφόρμες ανάπτυξης προγραμμάτων. Αυτό επιτρέπει στους οργανισμούς που χρησιμοποιούν intranets να παρέχουν πρόσβαση στις πληροφορίες και λειτουργίες του δικτύου τους σε οποιοδήποτε υπολογιστή, κινητό τηλέφωνο ή τερματικό, χωρίς την ανάγκη αγοράς επιπλέον εξοπλισμού ή εγκατάστασης προγραμμάτων. Το μόνο που χρειάζεται είναι η ύπαρξη ενός μοντέρνου λειτουργικού συστήματος (όπως Windows, Mac OS X ή Unix) και ενός φυλλομετρητή όπως ο Mozilla Firefox ή ο Internet Explorer.
Επιπλέον, οι τεχνολογίες διαδικτύου είναι βασισμένες ως επί το πλείστον σε ανοικτά πρότυπα, κάτι που επιτρέπει την απροβλημάτιστη ανταλλαγή πληροφοριών ανάμεσα στον οργανισμό και σε τρίτα μέρη, όπου αυτό είναι επιθυμητό. Παραδείγματα τέτοιων προτύπων είναι τα πρωτόκολλα POP3 και SMTP για τη μεταφορά μηνυμάτων ηλεκτρονικού ταχυδρομείου, CIFS και FTP για τη μεταφορά αρχείων, XML για την αποθήκευση και μεταφορά δεδομένων και XΗTML για την παρουσίαση πληροφοριών στην οθόνη του χρήστη.
Τέλος, τα intranets επιτρέπουν την εύκολη πρόσβαση στο τοπικό δίκτυο του οργανισμού από απομακρυσμένους χρήστες, μέσω των διάφορων τεχνολογιών VPN.
Δείτε επίσης
Κατηγορία:Δίκτυα υπολογιστών Κατηγορία:Ιδιωτικότητα στο Διαδίκτυο
1635
Η τρέχουσα σελίδα αφορά το έτος 1645 κατά το Γρηγοριανό ημερολόγιο
Θάνατοι
Κατηγορία:Έτη
Ελευθεριακοί, Άμεσοι, Δημοκρατικοί
Οι Ελευθεριακοί, Άμεσοι, Δημοκρατικοί (ολλ. Libertair, Direct, Democratisch) είναι ένα βελγικό φιλελεύθερο συντηρητικό κόμμα, το οποίο δραστηριοποιείται κυρίως στην Φλάνδρα.
Το κόμμα ιδρύθηκε το 2007 από τον γερουσιαστή Ζαν-Μαρί Ντεντέκερ ως Λίστα Ντεντέκερ (ολλ. Lijst Dedecker). Ο Ντεντέκερ αποχώρησε από την Νέα Φλαμανδική Συμμαχία αφότου η δεξαμενή σκέψης Cassandra απεφάνθη το 2006 ότι υπήρχε χώρος για την δημιουργία ενός δεξιού φιλελεύθερου συντηρητικού κόμματος στην Φλαμανδική Κοινότητα, εκφράζοντας την ανάγκη ύπαρξης ενός «κόμματος κοινού νου».
Το κόμμα προκάλεσε αίσθηση ύστερα από τις εκλογές του 2007, καθώς κέρδισε 5 έδρες στην Βουλή των Αντιπροσώπων και μία έδρα στην Γερουσία, καθώς και 8 έδρες στο Φλαμανδικό Κοινοβούλιο, στις εκλογές του 2010, όμως, κατέλαβε μία έδρα. Άλλαξε το όνομά του στις 22 Ιανουαρίου 2011.
Μετά τις Βελγικές ευρωεκλογές 2009, ο Ντερκ Γιαν Έπινγκ, εκπροσώπησε το κόμμα μέσω της ομάδας των Ευρωπαίων Συντηρητικών και Μεταρυθμιστών.
Έδρες σε κοινοβούλια
Κατηγορία:Βελγικά πολιτικά κόμματα Κατηγορία:Φιλελεύθερα-Συντηρητικά κόμματα Κατηγορία:Ευρωσκεπτικιστικά κόμματα
Σε άλλους κόσμους
«Σε άλλους κόσμους» είναι ο τίτλος ενός διπλού δίσκου του Ηρακλή Τριανταφυλλίδη που κυκλοφόρησε για πρώτη φορά τον Ιανουάριο του 1976 από την EMI. Πρόκειται για δίσκο ροκ μουσικής.
Τραγούδι
Στο δίσκο τραγουδούν οι εξής έξι:
Χορωδία
Την χορωδία αποτελούν οι εξής έξι:
Εκτέλεση
Στο δίσκο παίζουν οι παρακάτω μουσικοί:
Κατηγορία:Ελληνικό ροκ Κατηγορία:Ελληνική δισκογραφία Κατηγορία:Άλμπουμ του 1976
Υπηρεσιακή κυβέρνηση
Η Υπηρεσιακή κυβέρνηση ονομάζεται η κυβέρνηση που δεν έχει εκλεγεί ούτε έχει λάβει ψήφο εμπιστοσύνης από τη Βουλή, αλλά έχει αναλάβει προσωρινά, με σκοπό να διενεργήσει βουλευτικές εκλογές, και κατά κανόνα δεν αποτελείται από πολιτικούς. Συνήθως τοποθετείται όταν η εκλεγμένη κυβέρνηση έχει εξαντλήσει τη θητεία της ή έχει χάσει την κοινοβουλευτική της πλειοψηφία, οπότε ορίζεται για να οδηγήσει τη χώρα στις εκλογές. Στην Ελλάδα συνηθιζόταν μέχρι και τη δεκαετία του 1960, λίγο πριν τις εκλογές, να παραιτείται ο πρωθυπουργός και να αναλαμβάνει υπηρεσιακός πρωθυπουργός ο πρόεδρος του Αρείου Πάγου, μέχρι να σχηματιστεί νέα κυβέρνηση μετά τις εκλογές. Σκοπός ήταν να εξασφαλισθεί ότι ο απερχόμενος πρωθυπουργός δε θα χρησιμοποιήσει τον κρατικό μηχανισμό για να επηρεάσει τις εκλογές και ότι οι εκλογές θα διεξαχθούν με διαφάνεια, υπό την εποπτεία ενός ανώτατου δικαστικού. Παραδείγματα τέτοιων κυβερνήσεων αποτελούν η κυβέρνηση Δ. Κιουσόπουλου το 1952 και η κυβέρνηση Σ. Μαυρομιχάλη το 1963. Κάτι τέτοιο δεν προβλέπεται από το Σύνταγμα και η παραίτηση του πρωθυπουργού πριν τις εκλογές για να αναλάβει υπηρεσιακός πρωθυπουργός δεν είναι υποχρεωτική, αλλά κάποιοι το θεωρούν συνταγματικό έθιμο. Θεωρείται όμως δείγμα ανωριμότητας της δημοκρατίας και δυσπιστίας στην πολιτική και στους πολιτικούς και έχει τις ρίζες του σε παλαιότερες εποχές, όπου οι εκλογές κάθε άλλο παρά αδιάβλητες ήταν. Για τους λόγους αυτούς η πρακτική έχει εγκαταλειφθεί μετά τη Μεταπολίτευση και ο απερχόμενος πρωθυπουργός παραμένει στο αξίωμα μέχρι να σχηματίσει ο ίδιος ή ο νέος πρωθυπουργός νέα κυβέρνηση με βάση τα αποτελέσματα των εκλογών. Είθισται μόνο να τοποθετούνται μεμονωμένα υπηρεσιακοί υπουργοί σε κρίσιμα για τις εκλογές υπουργεία, όπως τα Υπουργεία Εσωτερικών και Τύπου. Παράδειγμα ενόψει των εκλογών του 2004 αποτελούν οι παραιτήσεις των υπουργών Εσωτερικών, Δημόσιας Διοίκησης και Αποκέντρωσης Κ. Σκανδαλίδη και Τύπου και Μ.Μ.Ε. Χ. Πρωτόπαπα και ο διορισμός στις θέσεις τους των Ν.-Μ. Αλιβιζάτου και Γ. Ρωμαίου, αντίστοιχα. Η πρώτη υπηρεσιακή κυβέρνηση σχηματίστηκε στις 20 Δεκεμβρίου 1867, του Μωραϊτίνη.
Οι προβλέψεις του συντάγματος της Ελλάδας
Το Σύνταγμα της Ελλάδας, μετά την αναθεώρησή του το 1986, προβλέπει την υπηρεσιακή κυβέρνηση (χωρίς να χρησιμοποιεί το συγκεκριμένο όρο), αλλά μόνο σε μία περίπτωση: όταν κανένα κόμμα δεν κατορθώνει να σχηματίσει αυτοδύναμη κυβέρνηση είτε μετά από εκλογές είτε μετά την απαλλαγή της προηγούμενης κυβέρνησης από τα καθήκοντά της, λόγω παραίτησής της ή απόσυρσης της εμπιστοσύνης της Βουλής. Αν κανένα κόμμα δεν μπορέσει να σχηματίσει κυβέρνηση που να έχει την εμπιστοσύνη της Βουλής, τότε ο Πρόεδρος της Δημοκρατίας, σύμφωνα με το άρθρο 37 παρ. 3 του Συντάγματος, επιδιώκει το σχηματισμό Κυβέρνησης από όλα τα κόμματα της Βουλής για τη διενέργεια εκλογών και διαλύει τη Βουλή. Αν ούτε αυτό καταστεί δυνατόν, τότε αναθέτει στον Πρόεδρο του Συμβουλίου της Επικρατείας ή του Αρείου Πάγου ή του Ελεγκτικού Συνεδρίου το σχηματισμό Κυβέρνησης όσο το δυνατόν ευρύτερης αποδοχής, για να διενεργήσει εκλογές, και διαλύει τη Βουλή. Ο Πρόεδρος της Δημοκρατίας έχει τη διακριτική ευχέρεια να επιλέξει ποιον θα διορίσει Πρωθυπουργό ανάμεσα στους Προέδρους των τριών ανώτατων δικαστηρίων της χώρας, με γνώμονα πάντα την όσο το δυνατόν ευρύτερη αποδοχή του.
Τελευταίος Έλληνας υπηρεσιακός πρωθυπουργός είναι ο πρόεδρος του Ελεγκτικού Συνεδρίου, Ιωάννης Σαρμάς, ο οποίος ορκίστηκε στις 25 Μαΐου 2023, μετά την αποτυχία σχηματισμού κυβέρνησης από την Βουλή των Ελλήνων που προέκυψε μετά τις εκλογές του Μαΐου 2023. Έλαβε εντολή σχηματισμού κυβέρνησης την προηγούμενη μέρα από την ΠτΔ, Κατερίνα Σακελλαροπούλου, συγκροτώντας την κυβέρνησή του που ορκίστηκε στις 26 Μαΐου 2023.
Παραπομπές
Κατηγορία:Πολιτική ορολογία
EINECS
Ο κωδικός EINECS (συντομογραφία του European Inventory of Existing Chemical Substances) αποτελεί έναν αριθμό που δίνεται και με τον οποίο καταγράφεται κάθε μία χημική ουσία που παρέχεται ή και χρησιμοποιείται για εμπορικούς σκοπούς στην Ευρωπαϊκή Ένωση από την 1η Ιανουαρίου του 1971 έως και την 18η Σεπτεμβρίου του 1981. Η λίστα δημιουργήθηκε βασιζόμενη της οδηγίας 67/548/EEC που αφορά τις ειδοποιήσεις σε συσκευασίες με επικίνδυνες ουσίες όπου οι σχετικοί πλέον αριθμοί EINECS είναι υποχρεωτικό να εμφανίζονται και να αναγράφονται σε αυτές.
Την 19η Σεπτεμβρίου του 1981, η λίστα αντικαταστάθηκε από την αντίστοιχη European List of Notified Chemical Substances (ELINCS). Πλέον όλες οι νέες ουσίες που εισάγονται στην ευρωπαική αγορά παρουσιάζονται με τον σχετικό τους αριθμό EINECS μετά το πέρας μετατροπής τους για την Ευρωπαϊκή Επιτροπή. Ο αριθμός ELINCS είναι εξίσου υποχρεωτικό να αναγράφεται σε συσκευασίες με τις αντίστοιχές τους ουσίες.
Ο αριθμός EC προτιμάται περισσότερο στις μέρες μας σε αντίθεση με τον μεταγενέστερό του αριθμό «EINECS/ELINCS», μα αυτό δεν πρέπει να συγχέεται με την επιτροπή αριθμών ενζύμων, πιο γνωστή και ως Enzyme Commission EC number.
Υπάρχουν γύρω στις 100.196 διαφορετικές ουσίες στους καταλόγους EINECS.
Η δημιουργία του
NNN-NNN-R 123-456-0EINECS Όπου ο παράγων R αποτελεί το ψηφίο ελέγχου (check digit) και ο N αποτελεί έναν καθοριστικό αριθμό σειράς (sequential number). Το ψηφίο ελέγχου παράγεται από τον ακόλουθο μαθηματικό τύπο:
Όπου το Q αποτελεί έναν ακέραιο που δεν λαμβάνεται υπόψιν στην συνέχεια.
Εξωτερικοί σύνδεσμοι
Κατηγορία:Χημικές ουσίες
1-φθοροπεντάνιο
To 1-φθοροπεντάνιο ή 1-πεντυλοφθορίδιο είναι ένα υγρό (στις συνηθισμένες συνθήκες, T = 25 °C, P = 1 atm) αλκυλογονίδιο. Με βάση το χημικό τύπο του, C5H11F, έχει τα ακόλουθα επτά (7) ισομερές θέσης:
Ονοματολογία
Η ονομασία «φθοροπεντάνιο» προέρχεται από την ονοματολογία κατά IUPAC. Συγκεκριμένα, το πρόθεμα «πεντ-» δηλώνει την παρουσία πέντε (5) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Το αρχικό πρόθεμα «φθορο-» δηλώνει την παρουσία ενός (1) ατόμου φθορίου ανά μόριο της ένωσης. Τέλος, ο αρχικός αριθμός θέσης «1-», δηλώνει τον αριθμό θέσης του ατόμου του άνθρακα με το οποίο ενώνεται το άτομο του φθορίου, για να διαχωριστεί η ένωση από τις ισομερείς της 2-φθοροπεντάνιο και 3-φθοροπεντάνιο.
Με φωτοχημική φθορίωση
Με φωτοχημική φθορίωση πεντανίου παράγεται μίγμα 1-φθοροπεντανίου, 2-φθοροπεντανίου και 3-φθοροπεντανίου :
Με υποκατάσταση υδροξυλίου από φθόριο
Με επίδραση υδροφθορίου (HF) σε 1-πεντανόλη (CH3CH2CH2CH2CH2OH) :
Με προσθήκη 1-φθοροπροπανίου σε αιθένιο
Με προσθήκη 1-φθοροπροπάνιου σε αιθένιο παράγεται 1-φθοροπεντάνιο ::
Με προσθήκη φθοραιθανίου σε κυκλοπροπάνιο
Με προσθήκη φθοραιθανίου σε κυκλοπροπάνιο παράγεται 1-φθοροπεντάνιο : 40px|κυκλοπροπάνιο
Με προσθήκη φθορομεθανίου σε κυκλοβουτάνιο
Με προσθήκη φθορομεθανίου σε κυκλοβουτάνιο παράγεται 1-φθοροπεντάνιο : 40px|κυκλοβουτάνιο
Υποκατάσταση από υδροξύλιο
Κατά την υδρόλυσή του με εναιώρημα υδροξειδίου του αργύρου (AgOH) σχηματίζεται 1-πεντανόλη (CH3CH2CH2CH2CH2OH) :
Υποκατάσταση από αλκοξύλιο
Με αλκοολικά άλατα (RONa) σχηματίζει αλκυλoπεντυλαιθέρα (CH3CH2CH2CH2CH2OR) :
Υποκατάσταση από αλκινύλιο
Με αλκινικά άλατα (RC≡CNa) σχηματίζει αλκίνιο (RC≡CCH2CH2CH2CH2CH3). Π.χ. :
Υποκατάσταση από ακύλιο
Με καρβονικά άλατα (RCOONa) σχηματίζει καρβονικό πεντυλεστέρα (RCOOCH2CH2CH2CH2CH3) :
Υποκατάσταση από κυάνιο
Με κυανιούχο νάτριο (NaCN) σχηματίζει εξανονιτρίλιο (CH3CH2CH2CH2CH2CN) :
Υποκατάσταση από αλκύλιο
Με αλκυλολίθιο (RLi) σχηματίζει αλκάνιο :
Υποκατάσταση από σουλφυδρίλιο
Με όξινο θειούχο νάτριο (NaSH) σχηματίζει 1-πεντανοθειόλη (CH3CH2CH2CH2CH2SH) :
Υποκατάσταση από σουλφαλκύλιο
Με θειολικό νάτριο (RSNa) σχηματίζει αλκυλοπεντυλοθειαιθέρα (RSCH2CH2CH2CH2CH3) :
Υποκατάσταση από ιώδιο
Με ιωδιούχο νάτριο (NaI) σχηματίζει 1-ιωδοπεντάνιο (CH3CH2CH2CH2CH2I) :
Υποκατάσταση από αμινομάδα
Με αμμωνία (NH3) σχηματίζει 1-πενταναμίνη (CH3CH2CH2CH2CH2NH2) :
Υποκατάσταση από αλκυλαμινομάδα
Με πρωυτοταγείς αμίνες (RNH2) σχηματίζει N-αλκυλο-1-πενταναμίνη (RNHCH2CH2CH2CH2CH3) :
Υποκατάσταση από τριαλκυλαμινομάδα
Με τριτοταγείς αμίνες [R'N(R)R"] σχηματίζει φθοριούχο N,N,N-τριαλκυλοπεντυλαμμώνιο {[R'N(CH2CH2CH2CH2CH3)(R)R"]F} :
Υποκατάσταση από φωσφύλιο
Με φωσφίνη σχηματίζει 1-πεντανοφωσφαμίνη :
Υποκατάσταση από νιτροομάδα
Με νιτρώδη άργυρο (AgNO2) σχηματίζει 1-νιτροπεντάνιο (CH3CH2CH2CH2CH2NO2) :
Παραγωγή οργανομεταλλικών ενώσεων
1. Με λίθιο (Li σχηματίζει πεντυλολίθιο :
2. Με μαγνήσιο (Mg) σχηματίζει 1-πεντυλομαγνησιοφθορίδιο :
Αναγωγή
1. Με λιθιοαργιλλιοϋδρίδιο (LiAlH4) παράγεται πεντάνιο. :
2. Με «υδρογόνο εν τω γενάσθαι», δηλαδή μέταλλο + οξύ παράγεται πεντάνιο. :
3. Με σιλάνιο, παρουσία τριφθοριούχου βορίου, παράγεται πεντάνιο :
4. Αναγωγή από ένα αλκυλοκασσιτεράνιο. Π.χ. :
Αντιδράσεις προσθήκης
1. Σε αλκένια. Π.χ. με αιθένιο (CH2=CH2) παράγει 1-φθορεπτάνιο (CH3CH2CH2CH2CH2CH2CH2F) :
2. Σε αλκίνια. Π.χ. με αιθίνιο (HC≡CH) παράγει 1-φθορο-1-επτένιο (CH3CH2CH2CH2CH2CH=CHF) :
3. Η αντίδραση του 1-φθοροπεντανίου με συζυγή αλκαδιένια αντιστοιχεί κυρίως σε 1,4-προσθήκη, αν και είναι επίσης δυνατές η 1,2-προσθήκη και η 3,4-προσθήκη, με τη χρήση κατάλληλων συνθηκών. Π.χ : (1,4-προσθήκη)
(1,2-προσθήκη)
(3,4-προσθήκη) 4. Σε κυκλοαλκάνια που έχουν τριμελή ή τετραμελή δακτύλιο. Π.χ. με κυκλοπροπάνιο παράγει 1-φθοροκτάνιο : 40px|κυκλοπροπάνιο 5. Σε ετεροκυκλικές ενώσεις που έχουν τριμελή ή τετραμελή δακτύλιο. Π.χ. με εποξυαιθάνιο παράγει πεντοξυ-2-φθοραιθάνιο : 30 px
Αντίδραση απόσπασης
Με απόσπαση υδροφθορίου (HF) από 1-φθοροπεντάνιο παράγεται 1-πεντένιο :
Παρεμβολή καρβενίων
Προκύπτει επομένως μίγμα 1-φθορεξάνιου ~27%, 2-μεθυλο-1-φθοροπεντάνιου ~18%,  3-μεθυλο-1-φθοροπεντάνιου ~18%,  4-μεθυλο-1-φθοροπεντάνιου ~18% και 2-φθορεξάνιου ~18%.
Πηγές
Κατηγορία:Αλκυλαλογονίδια Κατηγορία:Φθοροπεντάνια
Χουλιέτα Καρδινάλι
Η Χουλιέτα Καρδινάλι (Julieta Cardinali) ισπανική προφορά ΔΦΑ : [xuˈljeta karðiˈnali], γεννημένη στις 21 Οκτωβρίου 1977 στο Μπουένος Άιρες είναι αργεντινή ηθοποιός της ταινίας και της τηλεόρασης.
Βραβεία
Νίκες
Υποψηφιότητες
Εξωτερικοί σύνδεσμοι
Κατηγορία:Αργεντινοί ηθοποιοί
1636
Η τρέχουσα σελίδα αφορά το έτος 1636 κατά το Γρηγοριανό ημερολόγιο
Ευρωμεσογειακή Εταιρική Σχέση
Η διεύρυνση της Ευρωπαϊκής Ένωσης το 2004, έφερε δύο μεσογειακούς εταίρους, την Κύπρο και τη Μάλτα στην Ένωση. Η Ευρωμεσογειακή Εταιρική Σχέση αποτελείται σήμερα από 37 μέλη, 27 κράτη μέλη της ΕΕ και 10 μεσογειακούς εταίρους (Αλγερία, Αίγυπτος, Ισραήλ, Ιορδανία, Λίβανος, Μαρόκο, Παλαιστινιακή Αρχή, Συρία, Τυνησία και Τουρκία). Η Λιβύη έχει καθεστώς παρατηρητή από το 1999.